OpenLLM-France/wikimedia huggingface dataset:
# Asylum Records

Asylum Records és una discogràfica estatunidenca pertanyent a Warner Music Group.

## Història

Asylum va ser fundada el 1971 per David Geffen, operant com un segell de rock. Un any després, va ser adquirida per Warner Communications, formant part juntament amb Elektra Records del que seria "Elektra/Asylum Records."
David Geffen va romandre al càrrec de la companyia, fins a 1975, retirant-se per problemes de salut. Elekta/Asylum Records va passar a dir-se Elektra Entertainment el 1989, mentre que Asylum Records es va convertir en una sucursal inferior.
El 1992, Asylum va ser reformada dins d'una discogràfica de country amb seu a Nashville, però operant àdhuc amb Elektra. Després d'estar inactiva diversos anys, Asylum va renéixer el 2004.
La nova companyia se centra en el hip-hop, i és dirigida per Warner Music Group.

## Artistes en catàleg

* Trae
* Partners-N-Crime
* Hot Wright
* Paul Wall
* Mike Jones
* Potzee
* Bun B
* D4L
* Lil Boosie
* Webbie
* Geto Boys
* Lil Wyte
* Cam'Ron
* Juvenille
* Frayser Boy
* Z-Ro
* Oowee
* Scarface
* DukeDaGod
* Potzee
* Kiotti
* Trae
* KLC
* Pimp C
* Webbie
* UGK
# Atalaya (Madrid)

Atalaya és un barri del districte de Ciudad Lineal, a Madrid. Té una superfície de 24,89 hectàrees i una població de 1.691 habitants (2009). Limita al nord amb el barri de Costillares, al sud amb Colina, a l'est amb Pinar del Rey (Hortaleza) i a l'oest amb Nueva España (Chamartín). Està delimitat pels carrers Cuesta del Sagrado Corazón, Añastro, Mesena, Emeterio Castaños, Arturo Soria, Nudo de Costa Rica i Avenida de la Paz.

## Enllaços externs

* Ortofoto del districte amb els límits de cada barri
* Districtes de Madrid
* Barrio de Atalaya Arxivat 2012-10-11 a Wayback Machine. a Madripedia, amb llicència GNU.
Viccionari
# Athlon

Athlon és el nom clau utilitzat per designar la família de la setena generació de processadors AMD. Va ser llençat al mercat el 23 de juny de 1999, el seu nom fa referència a una de les seves virtuts: la competitivitat i potència.
L'arquitectura del Athlon obté el seu rendiment d'un potent bus de dades DEC Alpha EV6, amb DDR SDRAM, duplicant les característiques del seu predecessor, l'AMD K6 i superant el del seu principal competidor, Pentium III. La tecnologia a 180nm i 130nm van permetre obtenir uns consums mínims en aquesta gamma de processadors.
Un altre salt important respecte la sisena generació és la decodificació d'instruccions x86, que en aquest model es feia al ritme de 6 instruccions per temps de rellotge, i un renovat coprocessador per operacions en coma flotant FPU, un dels punts febles dels productes d'AMD fins al moment.
Dins d'aquesta família, podem trobar els següents components:
* Athlon Classic
* Thunderbird
* Athlon XP/MP
* Palomino
* Thoroughbred
* Barton / Thorton
* Mobile Athlon XP
# Atlantico

Atlantico és un periòdic digital francès, únicament disponible a través d'Internet i gratuït. Fou creat el 28 de febrer del 2011 gràcies a una gran base publicitària. Es declara “políticament independent i rigorós”. Cerca el públic de massa i té com a objectiu ser un “facilitador d'accés a la informació”, una “plataforma d'encarrilament cap a una informació fiable i adaptada als nous modes de consum d'informació a internet” en paraules de Jean-Sébastien Ferjou, un dels fundadors del web i director de la publicació. La pàgina es construeix sobre el model del Daily Beast o Business Insider. El seu nom és en realitat un mot creuat format a partir dels periòdics The Atlantic i Político. La informació es distribueix en francès, diàriament i s'edita a París.

## Dossier Buisson

Tot i tenir poc temps de vida, el periòdic ja ha aconseguit fer-se ressò a tota França arran del dossier Buisson. El nom del dossier vindria del conseller del president francès Nicolas Sarkozy quan fou elegit per la legislatura del 2007-2012, Patrick Buisson. El web aconseguí enregistraments il·legals que efectuà Patrick Buisson a través dels quals es podia sentir com el partit del president preveia el despatx de ministres. Aquestes escoltes s'enregistraven d'amagat en les diferents reunions que el president mantenia a l'Elisi, sense que aquest mateix ho sabés. També s'hi destaquen converses personals referents a la dona del mateix president. El partit socialista francès, segons en va fer ressò la premsa, també fou tocat per aquestes escoltes. En haver tret a llum tot aquest seguit de gravacions, el periòdic aconseguí ràpidament publicitat, si més no, gratuïta ja que fou portada a tots els periòdics no digitals francesos. L'afer es troba en l'actualitat en justícia.

## Enllaços externs

* http://www.atlantico.fr
* http://www.20minutes.fr/web/677927-web-atlantico-site-info-classe-droite
* http://www.atlantico.fr/decryptage
* http://www.lefigaro.fr/actualite-france/2014/03/09/01016-20140309ARTFIG00193-atlantico-retire-un-des-enregistrements-de-l-affaire-buisson.php
* http://www.lemonde.fr/politique/article/2014/03/05/taubira-atterree-par-les-enregistrements-de-buisson-denonce-une-atteinte-aux-institutions_4377779_823448.html
# Atlético Clube Goianiense

L'Atlético Clube Goianiense és un club brasiler de futbol de la ciutat de Goiânia a l'estat de Goiás.

## Història

El club va ser fundat el 2 d'abril de 1937 per Nicanor Gordo i Joaquim Veiga.

## Palmarès

* Tercera divisió del Campionat brasiler: 2
** 1990, 2008
* Campionat goiano: 12
** 1944, 1947, 1949, 1955, 1957, 1964, 1970, 1985, 1988, 2007, 2010, 2011
* Campionat goiano de segona divisió: 2
** 1982, 2005
* Torneio da Integração Nacional:
** 1971
* Torneio dos Invictos:
** 1957

## Enllaços externs

* (portuguès) Web oficial del club
* (portuguès) Arquivo de Clubes Arxivat 2012-07-23 at Archive.is
# Attab ibn Assid

Attab ibn Assid ibn Abi-l-Is ibn Umayya al-Umawí (àrab: عتاب بن أسيد بن أبي العيص بن أمية الأموي, ʿAttāb ibn Asīd ibn Abī l-ʿĪṣ ibn Umayya al-Umawī), més conegut simplement com a Attab ibn Assid, (mort entre 634 i 644) fou un company del profeta Muhàmmad.
Es va convertir el dia de la conquesta de la Meca i poc després, durant la batalla d'Hunayn, va rebre el nomenament de governador de la ciutat. Va conservar el govern sota Abu-Bakr as-Siddiq. Es va casar amb Juwayriya bint Abi-Jahl, promesa d'Alí ibn Abi-Tàlib.
# Attero Dominatus

Attero Dominatus és el tercer àlbum del grup suec de power metal Sabaton. És el primer amb Daniel Mÿhr als teclats.

## Llista de temes

* "Attero Dominatus" – 3:43 – Sobre la batalla de Berlín.
* "Nuclear Attack" – 4:10 – Sobre els bombardejos atòmics d'Hiroshima i Nagasaki.
* "Rise of Evil" – 8:19 – Sobre el Tercer Reich i Adolf Hitler.
* "In the Name of God" – 4:06 – Sobre organitzacions com Al-Qaida i els Talibans.
* "We Burn" – 2:55 – Sobre la Guerra dels Balcans.
* "Angels Calling" – 5:57 – Sobre la Primera Guerra Mundial.
* "Back in Control" – 3:14 – Sobre la Guerra de les Malvines.
* "Light in the Black" – 4:52 – Sobre els Cascos Blaus de les Nacions Unides.
* "Metal Crüe" – 3:42 – Sobre el Heavy Metal. La lletra fa referència a noms de grups com: Kiss, Queen, In Flames, Iron Maiden, Accept, Venom, Unleashed, Slayer, etc.
Edició Re-Armed (2010) Cançons Extres:
* "Für Immer" (Versió de Warlock (Grup)) - 4:36
* "Långa Bollar På Bengt" (Versió de Svenne Rubins) - 2:52
* "Metal Medley" (Directe a Falun) - 6:12
* "Nightchild" - 5:12
* "Primo Victoria" (Versió Demo) - 4:11

## Crèdits

* Joakim Brodén - Veu
* Rickard Sundén - Guitarra
* Oskar Montelius - Guitarra
* Pär Sundström - Baix
* Daniel Mullback - Bateria
* Daniel Mÿhr – Teclats
# Atxkàssovo

Atxkàssovo - Ачкасово (rus) és un possiólok del krai de Krasnodar, a Rússia. Es troba a les terres baixes de Kuban-Azov, a 8 km al sud-est de Tikhoretsk i a 130 km al nord-est de Krasnodar.
Pertany al possiólok de Parkovi.
# Auf der anderen Seite

Auf der anderen Seite (traducció literal al català: A l'altre costat) és una pel·lícula amb coproducció alemanya i turca dirigida per Fatih Akın l'any 2007. Va rebre el premi al millor guió al Festival de Canes de 2007.
Fatih Akin afronta temes tan complexos com la identitat i els nacionalismes a un costat i un altre del Bòsfor. I dibuixa, mitjançant una trama gens condescendent, les tensions presents entre la comunitat alemanya i la turca. Sense obviar, com tampoc no ho feia en l'anterior film Gegen die Wand, les tensions entre la primera i la segona generació d'emigrants turcs, ni els conflictes d'identitat i de relació d'aquests amb el seu país d'origen.
Perquè Turquia és present a l'altre costat com una comunitat amb els seus propis drames, dividida entre els nacionalistes oposats a la promesa de tolerància que significa l'ingrés a la Unió Europea i els liberals que somien amb la integració europea.
El film té com a centre dramàtic Nejat (Baki Davrak), turcoalemany de segona generació que ha aconseguit la seva integració plena des de la seva tasca docent a la universitat.

## Argument

Ali Aksu és un ancià turc instal·lat a Alemanya. Després de visitar en diverses ocasions una prostituta també turca, Yeter, li proposa que abandoni la prostitució i vagi a viure amb ell, prometent-li que li pagarà el mateix que hi guanya allà. Ella accepta després de ser amenaçada per uns integristes islàmics turcs, que l'amenacen de matar-la si no deixa de prostituir-se. A casa d'Ali coneix Nejat, el seu fill, professor de literatura a la Universitat d'Hamburg. Aquella mateixa nit, Ali pateix un infart.

## Nominacions

* César a la millor pel·lícula estrangera

## Enllaços externs

* Lloc web oficial Arxivat 2008-12-02 a Wayback Machine. (alemany)
# August Friedrich Pott

August Friedrich Pott (Nettelrede, Hannover, 14 de novembre de 1802 – Halle, 5 de juliol de 1887) va ser un lingüista alemany que esdevingué un dels filòlegs més prestigiosos pels seus estudis sobre el romaní. August Pott era estudiant de teologia a la Universitat de Göttingen. Allà començà a interessar-se per la filologia. Va presentar la seva tesi doctoral el 1827 i se n'anà després a la Universitat de Berlín per mor d'estudiar amb Franz Bopp, un pioner important a l'estudi de la lingüística indoeuropea.

## Enllaços externs

* http://sundoc.bibliothek.uni-halle.de/nachlaesse/pott.htm
* http://www.indologie.uni-halle.de/instgesch/pott.htm Arxivat 2010-07-16 a Wayback Machine.
* http://www-gewi.uni-graz.at/ling/proj/redup/pott Arxivat 2007-09-30 a Wayback Machine.
* http://books.google.cat/books?q=%22august+friedrich+pott%22&btnG=Nach+B%C3%BCchern+suchen
* http://www.catalogus-professorum-halensis.de/pottaugustfriedrich.html
# August I de Saxònia-Gotha-Altenburg

August I de Saxònia-Gotha-Altenburg (en alemany August von Sachsen-Gotha-Altenburg) va néixer a Gotha el 23 de novembre de 1772 i va morir a la mateixa ciutat el 27 de maig de 1822. Era el segon fill del duc Ernest II (1745-1804) i de Carlota de Saxònia-Meiningen (1751-1827)

## Biografia

Va ser príncep sobirà del ducat de Saxònia-Gotha-Altenburg entre 1804 i 1822, essent a més un important mecenes i intel·lectual que va freqüentar els cercles literaris de l'època.
El 1779, la mort del seu germà i primogènit, el príncep Frederic, el va convertir en l'hereu dels Estats del seu pare. A partir d'aleshores els seus mestres i preceptors van tenir una especial cura en la seva educació per tal de preparar-lo com a governant del Ducat, cosa que li pertocà en morir el seu pare el 1804.
El 1806, el Ducat va ser ocupat per les tropes de Napoleó i es va unir a la Confederació del Rin, de manera que no va poder governar de forma efectiva fins al 1813. Durant aquest temps, va cultivar la seva faceta d'il·lustrat viatjant per Europa, en lloc d'unir-se a l'exèrcit prussià tal com van fer la resta de prínceps alemanys.
August va mantenir correspondència amb Jean Paul, Madame de Staël i Bettina von Arnim, que el van impulsar a escriure poesia, el van transformar en un liberal i l'animaren a lluitar contra els conceptes tradicionals de la noblesa.
Sota la seva influència, va publicar el 1805 una novel·la poética, Kyllenion - un any a Arkadien, i es va convertir en un mecenes de poetes i escriptors de la Baixa Saxònia. Tenia una especial aversió a la caça i a l'equitació, activitats tradicionalment pròpies de la noblesa, i en canvi gaudia de la dansa i fins i tot li agradava vestir-se com una dama, per la qual cosa entre els seus amics el coneixien amb el nom d'Emília.

## Matrimoni i fills

El 21 d'octubre de 1797, es va cassar a Ludwiglust amb la duquessa Lluïsa Carlota de Mecklenburg-Schwerin (1779-1801), filla del Gran Duc Frederic Francesc I de Mecklenburg-Schwerin (1756-1837) i de la princesa Lluïsa de Saxònia-Gotha (1756-1808). D'aquest matrimoni en nasqué Lluïsa (1800 - 1831), casada amb el duc Ernest I de Saxònia-Coburg Gotha (1784-1834).
El 24 d'abril de 1802 es va tornar a casar a Kassel, amb la princesa Carolina de Hessen-Kassel, filla de Guillem I de Hessen-Kassel i de Carolina Guillemina de Dinamarca.

## Enllaços externs

* http://www.olafbruehl.de/ea-art.htm
# Augusta Raurica

Augusta Raurica o Museu Romà d'Augst (en alemany Römermuseum Augst) és un museu arqueològic a l'aire lliure a Augst prop de Basilea, Suïssa. El museu alberga les troballes més importants de la ciutat romana d'Augusta Raurica i en mostra la seva història. Al costat del museu hi ha diverses sales d'exposicions i més de vint llocs a l'aire lliure, entre ells, el teatre romà d'Augusta Raurica, el més gran al nord dels Alps. Les peces exposades més destacades són les que componen el tresor de plata de Kaiseraugst.

## Enllaços externs

* Pàgina oficial Arxivat 2007-02-02 a Wayback Machine.
* Museus de Basel Arxivat 2015-04-02 a Wayback Machine.
# Auguste Stoeber

Auguste Stoeber (Estrasburg, 1808 - Mülhausen, 1884) fou un escriptor alsacià, fill d'Ehrenfried Stoeber i germà d'Adolphe Stoeber. Estudià filosofia, història i teologia a la Universitat d'Estrasburg, on va fer amistat amb l'escriptor Georg Büchner. Treballà com a mestre a Oberbronn i el 1838 va editar amb el seu germà la revista Erwinia, on publicà bona part dels seus reculls de llegendes populars alsacianes i publicà algunes peces en alsacià. El 1841 fou nomenat professor del gymnasium de Mülhausen i el 1878 fou professor de filosofia a la Universitat d'Estrasburg.

## Obres

* D'Gschicht vum Milhüser un Basler Sprichwort: D'r Fürsteberger vergesse (1822)
* Alsatisches Vergißmeinnicht (1825), amb el seu germà.
* Der Sagen des Elsass (Històries d'Alsàcia, 1852)
* Alsabilder (Llegendes, 1836)
* Elsasser Volksbüchlein (1842)
* E Firobe im e Sundgauer Wirtshüs (1868)

## Enllaços externs

* (alemany) Biografia a la Encyclopaedia Germanica
# Autòdrom Hermanos Rodríguez

El circuit anomenat Autòdrom Hermanos Rodríguez és un circuit de curses automobilístiques, de 4.421 m de longitud, que està situat a Ciutat de Mèxic (Mèxic) i que deu el seu nom a dos pilots mexicans, els germans Rodríguez, Ricardo i Pedro, ambdós morts sobre les pistes. Fins al 1970, l'Autòdrom s'anomenà de la Magdalena Mihxuca.
Disposa de diverses configuracions que van des de la forma oval, fins a diverses possibilitats de circuit per a Fórmula 1, Champ Car o NASCAR.
Construït l'any 1962 en un parc, el circuit va acollir el primer Gran Premi de Mèxic de Fórmula 1 l'any següent.
El circuit va formar part del calendari de la Fórmula 1 fins al 1970. Anys després, l'any 1986, va tornar a entrar al calendari, del qual va tornar a desaparèixer un cop acabada la cursa del 1992.
Actualment s'hi disputa el Gran Premi de Mèxic de les sèries Champ Car, abans coneguda com a CART.

## Enllaços externs

* Autòdrom Hermanos Rodríguez Arxivat 2007-08-09 a Wayback Machine. - NASCAR.
* Autòdrom Hermanos Rodríguez - Fórmula 1
* Autòdrom Hermanos Rodríguez al Google Maps
# Aviano

Aviano (friülà Davian) és un municipi italià, dins de la província de Pordenone. L'any 2007 tenia 9.230 habitants. Limita amb els municipis de Barcis, Budoia, Fontanafredda, Montereale Valcellina, Roveredo in Piano, San Quirino i Tambre (BL). En el seu territori s'hi troba la base militar d'Aviano, de l'OTAN.

## Administració

Llista d'alcaldes :
| Període | Identitat | Partit |
| 2004- | Stefano Del Cont Bernard | Centreesquerra |
# Avigliana

Avigliana és un municipi de la ciutat metropolitana de Torí, a la regió italiana del Piemont. Amb uns 12.000 habitants, està situat a uns 25 km a l'oest de Torí, a la vall de Susa, a la carretera que va des de Torí a Fréjus (França).
És coneguda pels dos llacs, el Lago Grande i el Lago Piccolo i per l'església de San Giovanni, amb diverses pintures de Defendente Ferrari. És a prop del gran Sacra di San Michele.
# Axpe Marzana

Axpe-Marzana és un poble de 238 habitants del municipi d'Atxondo (al territori de Biscaia, País Basc), del qual forma part des del 1962. Forma part de la comarca del Duranguesat. Es troba a 300 metres sobre el nivell del mar, a la falda del pic Alluitz, de 1040 metres d'altura.
# Cantó de Lyons-la-Forêt

El cantó de Lyons-la-Forêt és un cantó francès del departament de l'Eure, situat al districte de Les Andelys. Té 13 municipis i el cap es Lyons-la-Forêt.

## Municipis

* Beauficel-en-Lyons
* Bézu-la-Forêt
* Bosquentin
* Fleury-la-Forêt
* Les Hogues
* Lilly
* Lisors
* Lorleau
* Lyons-la-Forêt
* Rosay-sur-Lieure
* Touffreville
* Le Tronquay
* Vascœuil

## Història

Llista dels consellers generals successius :
| Data d'elecció | Identitat | Partit |
| 1945-1964 | Edgar Sizaire | RGR |
| 1964-2008 | Henri Collard | UNR, després UDF, després UMP |
| 2008- | Thierry Plouvier | UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 3.688 | 4.140 | 3.822 | 3.710 | 3.733 | 4.070 | 4.441 |
| A partir de 1990: Població sense dobles comptes |||||||
# Cantó de Macouba

El cantó de Le Macouba és una divisió administrativa francesa situat al departament de Martinica a la regió de Martinica.

## Composició

El cantó comprèn les comunes de Macouba i Grand'Rivière.

## Administració

Llista dels consellers generals successius :
| Període | Identitat | Partit | Qualitat |
| 2004-2014 | Sainte-Rose Cakin | UMP | |
| Les dades anteriors no són pas conegudes ||||
# Danute Bankaitis-Davis

Danute "Bunki" Bankaitis-Davis (2 de gener de 1958 - 29 de gener de 2021) va ser una ciclista estatunidenca. Va aconseguir una medalla d'or, als Campionat del Món de contrarellotge per equips de 1992.

## Palmarès

* 1986
** Vencedora d'una etapa al Coors Classic
* 1987
** 1a al Tour de Texas i vencedora de 2 etapes
* 1988
** 1a al Postgiro i vencedora d'una etapa
** 1a al Tour de Texas i vencedora d'una etapa
** Vencedora d'una etapa al Bisbee Tour
** Vencedora d'una etapa al Coors Classic
* 1989
** Vencedora de 2 etapes al Tour de Texas
** Vencedora d'una etapa al Tour de França
* 1990
** 1a al Tour de Toona i vencedora de 2 etapes
** Vencedora d'una etapa al Postgiro
* 1992
** Campiona del món en contrarellotge per equips (amb Jan Bolland, Jeanne Golay i Eve Stephenson)
** Vencedora d'una etapa al Bisbee Tour
** Vencedora d'una etapa a la Women's Challenge

## Referències

* ↑ «U.S. cycling great Bunki Bankaitis-Davis dies at 63». VeloNews, 02-02-2021.
* ↑ «Bunki Davis». cyclingarchives.com [Consulta: 5 juliol 2013]. Arxivat 12 de novembre 2012 a Wayback Machine.
* ↑ «World Champion Cyclists». yamaguchibike.com [Consulta: 5 juliol 2013]. Arxivat 30 de juliol 2012 a Wayback Machine.
* ↑ «Bunki Bankaitis-Davis Olympic Results». Sports-Reference.com. Sports Reference LLC. [Consulta: 10 juliol 2016]. «Còpia arxivada». Arxivat de l'original el 2020-04-18. [Consulta: 5 febrer 2021].

## Enllaços externs

* Fitxa a sitiodeciclismo.net Arxivat 2012-11-12 a Wayback Machine.
* Fitxa a cyclebase.nl
* Fitxa a museociclismo.it
# .tl

.tl és el domini de primer nivell territorial (ccTLD) de Timor Oriental (Timor-Leste). S'administra mitjançant el Council of Country Code Administrators (CoCCA) i s'hi poden fer registres de nivell dos des de qualsevol lloc del món sense que calgui tenir presència al país.
El ccTLD antic de Timor Oriental era .tp, que havia estat assignat el 1997. Tothom qui havia registrat un .tp ha rebut automàticament els mateixos dominis a .tl i ja no s'hi accepten registres nous.
.tl compleix l'estàndard ISO 3166-1 de codis de dues lletres per al nom de països, i es pot utilitzar com abreviatura en qualsevol dels dos idiomes oficials del país: Timor Lorosa'e en tetum o Timor-Leste en Portuguès.
Normalment, el registre es fa al segon nivell; un subdomini que s'utilitza al país és gov.tl, per als ministeris. Per exemple, el portal del govern és www.timor-leste.gov.tl Arxivat 2019-01-02 a Wayback Machine.
La majoria dels registres actuals són directament al segon nivell, i estan fets per entitats sense relació amb Timor Leste.
Una empresa alemanya ha utilitzat el subdomini de.tl per oferir noms de domini gratuïts, de manera similar a de.vu Arxivat 2000-06-11 a Wayback Machine., que utilitza el domini .vu de Vanuatu.

## Enllaços externs

* Informació del whois de .tl a IANA
* Web oficial de registre Arxivat 2005-06-23 a Wayback Machine.
Dominis de primer nivell territorial :
Dominis de primer nivell internacionalitzats :
Alfabet ciríl·lic:
.бел (.bel, Belarús)
.қаз (.qaz, Kazakhstan)
.мкд (.mkd, Macedònia)
.мон (.mon, Mongòlia)
.рус (.rf, gent de parla russa)
.рф (.rus, Rússia)
.срб (.srb, Sèrbia)
.укр (.ukr, Ucraïna)
Alfabet àrab:
الجزائر. (al-Jazā'ir, Algèria)
مصر. (masr, Egipte)
بھارت. (bharat, Índia)
ایران. (Iran)
الاردن. (al-urdun, Jordània)
فلسطين. (filastin, Territoris Palestins)
پاکستان. (pakstan, Pakistan)
قطر. (qatar, Qatar)
السعودية. (al-saudiah, Aràbia Saudí)
سوريا. (sūryā, Síria)
تونس. (tunis, Tunísia)
امارات. (emarat, UAE)
عمان. (Oman)
مليسيا. (maleesya, Malàisia
المغرب. (almahgrib, Marroc)
سودان. (Sudan)
اليمن. (alyemen, Iemen)
Alfabets indis:
.বাংলা (bangla, Bangladesh)
.ভারত (bharôt, Índia)
.भारत (bharat, Índia)
.భారత్ (bharat, Índia)
.ભારત (bharat, Índia)
.ਭਾਰਤ (bharat, Índia)
.இந்தியா (inthiyaa, Índia)
.ලංකා (lanka, Sri Lanka)
.இலங்கை (ilangai, Sri Lanka)
.ไทย (thai, Tailàndia)
.சிங்கப்பூர் (cinkappūr, Singapur)
Caràcters xinesos:
.中国 (Zhōngguó, Xina)
.中國 (Zhōngguó, Xina)
.香港 (Hong Kong)
.台灣 (Taiwan)
.台湾 (Taiwan)
.新加坡 (Xīnjiāpō/Sin-ka-po, Singapur)
Altres alfabets i escriptures del món:
.გე (ge, Geòrgia)
.한국 (Hanguk, Corea del Sud) :
ccTLDs internacionalitzats proposats :
.бг (bg, Bulgària, rebutjat) .κπ (kp, Xipre) .ελ (el, Grècia, rebutjat) ישראל. (yisrael, Israel) .日本 (nippon, Japó) .ລາວ (lao, Laos) :
Altres dominis :
Reservats / sense assignarAssignats / sense úsEn fase de desaparició / Entrada a ISO 3166-1 esborradaRetirats / esborratsProposats
.bl .bq .eh .mf
.bv .gb .sj
.su
.bu .cs .dd .um .yu .zr .an .tp
.ct :
Vegeu també Dominis de primer nivell genèrics :
Viccionari
# Lo Hrèisho

Lo Hrèisho (en francès Fréchou, localament le Fréchou) és un municipi francès situat al departament d'Òlt i Garona i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 280 | 303 | 256 | 248 | 264 | 249 | 208 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 1977- | Pierre Dagras | |

## Referències

* ↑ Toponímia occitana Arxivat 2012-01-27 a Wayback Machine. no proposa cap nom.
* ↑ opció de gasconha.com
# Artèria mesentèrica superior

En l'anatomia humana, l'artèria mesentèrica superior (AMS) sorgeix de la superfície anterior de l'aorta abdominal, just per sota de l’origen del tronc celíac, i subministra sang a l'intestí des de la part inferior del duodè fins a dos terços del còlon transvers, així com el pàncrees.
# Arukku (príncep)

Arukku (assiri A-ru-uk-ku) fou un príncep aquemènida fill de Cir I d'Anshan (avi de Cir II el Gran).
Després de la decisiva victòria assíria sobre Elam el 643 o 642 aC, Cir I es va declarar vassall del rei d'Assíria, Assurbanipal, i com a prova de bona fe li va enviar com a ostatge al seu fill Arukku a Nínive. Amb trota probabilitat va restar a Assíria i hi va morir en data desconeguda.

## Vegeu també

* Arukku

## Enllaços externs

* Enciclopèdia irànica en línia (anglès)